מגי טביבי

מרגרט "מגי" טביבי (נולדה ב-3 בינואר 1995, ב' בשבט ה'תשנ"ה) היא מגישת טלוויזיה ישראלית, מגישת מהדורת החדשות המרכזית של עכשיו 14. התפרסמה לראשונה כשהופיעה בעונה התשיעית של התוכנית "האח הגדול" ברשת 13. נולדה בשם מרגרט קקולי בחולון. בנעוריה, הייתה שחיינית בתחרויות למרחקים ארוכים בקבוצת "הפועל חולון", וכן סגנית אלופת ישראל לנערות עד גיל 16 במשחה ל-3 ק"מ במים פתוחים בתחרות שנערכה באילת. לאחר מכן התחרתה בנבחרת ישראל לריצות ארוכות. את שירותה בצה"ל עשתה ביחידת המעברים של חיל המשטרה הצבאית. טביבי בעלת תואר ראשון במשפטים מהמסלול האקדמי המכללה למינהל. בשנת 2018 השתתפה בעונה התשיעית של תוכנית המציאות "האח הגדול" ברשת 13. היא נכנסה בתחילת העונה, והייתה המודחת השישית. אף שנכנסה לבית כשהיא בזוגיות, במהלך התוכנית התפתחה מערכת יחסים בינה ובין ישראל אוגלבו, שנגמרה זמן קצר לאחר יציאתו מהבית. לאחר פרסומה, חתמה טביבי כשחקנית בסוכנות ADD והחלה ללמוד משחק בסטודיו של גל אמיתי. היא נראתה בהופעת אורח בסדרה "גיבור אמיתי" ב-yes Kidz, בסדרה "למה מי מת" ב-yes בתפקיד אושרת, והנחתה את התוכניות "ד"ש עם שיר", ו"מתוקים" בערוץ 24. במקביל לעשייתה הטלוויזיונית, ניהלה מותג תכשיטים בבעלותה בשם "MAG", שפעל כשנתיים. בנובמבר 2021 נבחרה להנחות את מהדורת החדשות המרכזית של עכשיו 14 (בעבר ערוץ 20) לצד יונתן אוחיון. ביוני 2022, עם השקת לוח השידורים החדש של ערוץ 14, נבחרה טביבי להגיש לבדה את מהדורת החדשות המרכזית של הערוץ. במרץ 2023 החל שרון גל להגיש לצידה. במאי 2024 חזרה להוביל את המהדורה בהגשה יחידנית. במרץ 2023 טביבי נבחרה להנחות את טקס הזיכרון הממלכתי לחללי ונפגעי פעולות האיבה ביום הזיכרון לחללי מערכות ישראל. במאי 2023 היא הנחתה את העצרת הממלכתית לציון 56 שנים לשחרור ולאיחוד ירושלים, ביחד עם אביב אלוש. במרץ 2024 נבחרה להנחות את טקס הדלקת המשואות בהר הרצל ביום העצמאות ה-76 של ישראל, יחד עם תמיר סטיינמן. בינואר 2024 נבחרה טביבי על ידי אייס לאחת מ-40 הצעירים המבטיחים לשנת 2023 מתחת לגיל 40. באפריל 2024 היא נבחרה לרשימת הצעירים המבטיחים של פורבס ישראל - פורבס 30Under30. לצד הקריירה, טביבי עוסקת בפעילות חברתית במסגרת "ארגון לתת", "עמותת שניר", "מעגלי נשים", וארגון נכי צה"ל.[דרוש מקור] טביבי בתהליך של חזרה בתשובה. היא מתגוררת בתל אביב. מדיה וקבצים בנושא מגי טביבי בוויקישיתוף מגי טביבי, ברשת החברתית פייסבוק מגי טביבי, ברשת החברתית אקס (טוויטר) מגי טביבי, ברשת החברתית אינסטגרם מגי טביבי, במיזם "אישים" לתיעוד היצירה הישראלית מגי טביבי, במסד הנתונים הקולנועיים IMDb (באנגלית) כתבות וראיונות, באתר מגזין את מגי טביבי, באתר חדשות 13, 5 במאי 2018 מיקי לוין, ‏מגי טביבי חוזרת לחיים שלפני האח הגדול, באתר מעריב אונליין, 11 בדצמבר 2019 "זה התפקיד החדש של מגי טביבי בערוץ 20", ישראל היום, 18 בנובמבר 2021 "עכשיו אנשים יאכלו את הכובע" - מגי טביבי בטוחה שערוץ 14 עוד יפתיע את כולנו", "את", 2 בדצמבר 2021 איילת כהנא, ‏מגי טביבי היא הפנים החדשות בתקשורת הימין בישראל, בעיתון מקור ראשון, 8 באפריל 2023 ניר וולף, "אני בטוחה שערוץ 14 יהיה ערוץ 12 החדש", באתר ישראל היום, 3 באוגוסט 2023 מיקי לוין, ‏״אם לא הייתי ראויה לא הייתי נבחרת״: מגי טביבי מדברת על הכל, באתר מעריב אונליין, 23 באפריל 2024 מגי טביבי, "ב׳ בשבט. יום הולדת עברי", באתר אינסטגרם דניאל אלרם סיטי, ‏צהריים טובים לך: הכירו את אחיה של מגי טביבי, באתר ‏מאקו‏, 6 בפברואר 2019 גיל משעלי, הלם בממלכת השוגונים: ישראל אוגלבו ומגי טביבי נפרדו, באתר חדשות 13, 28 בספטמבר 2018 על המותג במגזין את ערן סויסה, זה התפקיד החדש של מגי טביבי בערוץ 20, באתר ישראל היום, 18 בנובמבר 2021 גיל משעלי, ‏שרון גל יגיש את המהדורה המרכזית של ערוץ 14, באתר ‏מאקו‏, 25 בפברואר 2023; שרון גל יגיש את המהדורה המרכזית בערוץ 14 - יחד עם מגי טביבי, באתר ערוץ 7, 26 בפברואר 2023 בערב פייק, בבוקר ממלכתי: מגישת ערוץ 14 תנחה את טקס הזיכרון לנפגעי פעולות האיבה, באתר וואלה, 26 במרץ 2023 איתמר אייכנר, רן בוקר, מגי טביבי תנחה את טקס המשואות | פרסום ראשון, באתר ynet, 25 במרץ 2024 מגי טביבי, מגישת המהדורה המרכזית של ערוץ 14, באתר אייס ציוץ של מגי טביבי ברשת החברתית אקס (טוויטר), 2 בינואר 2024 מגי טביבי, באתר Forbes Israel מגי טביבי חושפת תהליך התחזקות: "כמעט חמש שנים", באתר כיפה, 27 במרץ 2024